**HOGYAN KÉSZÜLJÖN FEL A SZAKRENDELÉSEN VALÓ MEGJELENÉSRE?**

Honlapunkon, telefonon vagy személyesen tud tájékozódni az szakrendelések ellátási feltételeiről <https://www.eeipecs.hu/elojegyzes>

* előjegyzési lehetőség – online, telefon, e-mail, személyesen
* beutalóköteles-e az ellátás

**A vizsgálatra vigye magával:**

* beutalóját (ha beutalóköteles az ellátás)
* igazolványait (személyi igazolvány, lakcímkártya, TAJ kártya)
* vizsgálati eredményeit, előző ellátások dokumentációit
* szedett gyógyszereinek listáját
* gyógyszereit, melyeket az ellátás ideje alatt kell bevennie

**A szakorvosi vizsgálat menete:**

A vizsgálat elején a szakorvos célzott kérdéseket tesz fel a panaszokkal kapcsolatban. A kérdések vonatkozhatnak a panaszok jellegére, jelentkezésük időpontjára, krónikus betegségek jelenlétére, általános egészségügyi állapotára és rendszeres szedett gyógyszereire is. A válaszok alapján a szakorvos diagnózist állít fel, melynek megfelelően további vizsgálatot vagy megfelelő terápiát javasol. Ennek részei lehetnek gyógytorna gyakorlatok, receptes gyógyszerfelírás is.

**Új betegek jelentkezése esetén:**

Amennyiben Ön még nem járt intézetünkben, és vizsgálatait más intézményben kezdték el, úgy számos vizsgálati eredmény, szakvélemény áll az Ön rendelkezésére. A beutalója mellett legyen kedves valamennyi orvosi dokumentációját magával hozni, és annak érdekében, hogy az könnyen áttekinthető legyen az Ön és az Önt vizsgáló orvos számára is, kérjük, rendszerezze dokumentációját.

A korábbi dokumentumok mellett nagyon fontos, hogy Ön előre felkészüljön a tüneteit és panaszait feltáró beszélgetésre.

Kérjük, otthon írja össze az alábbiakat:

* korábbi betegségeit felsorolásszerűen:
* jelen panaszait (ha az hosszú évekre nyúlik vissza, gondolja át milyen sorrendben és mikor alakultak ki az egyes tünetek, panaszok),
* a családban kinek milyen betegsége volt a nagyszülei generációjáig visszamenőleg,
* milyen gyógyszereket szed

A vizsgálatra való bejelentkezés során kérjük, olyan telefonszámot adjon meg, amelyen intézetünk dolgozói bármikor elérhetik.

**Kontrollvizsgálat esetén**:

* a találkozás előtt gondolja át, mi miatt kereste meg a szakrendelést,
* jelen panaszait, problémáit fontossági sorrendbe rendezze
* az alkalmazott kezeléssel kapcsolatos tapasztalatokat gyűjtse össze (hatásosság, mellékhatás és dózis),
* hozza magával az utolsó vizsgálata óta eltelt időben keletkező, egészségügyi dokumentációt.

A szakrendelésen való megjelenéshez lehetősége van az alábbi táblázat kitöltésével előre felkészülni, vagy segíteni hozzátartozóját a felkészülésben, ezzel is támogatva szakorvosaink munkáját!

**SZAKRENDELÉSEN VALÓ MEGJELENÉSHEZ**

|  |  |
| --- | --- |
| Szakrendelés: |  |
| Előjegyzés időpontja: |  |
| Korábbi betegségei (felsorolásszerűen): |  |
| Jelen panaszok: |  |
| A családban előforduló betegségek (nagyszülőig visszamenőleg): |  |
| Napi gyógyszerei: |  |
| Tájékoztatást adta (beteg, hozzátartozó, szociális ellátó): |  |
| Háziorvos: |  |